Diari Oficial de la Generalitat Valenciana


Sumari del DOGV 8884, del 17-08-2020 (2020/6670)

RESOLUCIÓ de 5 d'agost de 2020, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions a entitats locals i entitats sense ànim de lucre per a la millora de les condicions d'accessibilitat al medi físic convocades per a l'exercici 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8884

Data del DOGV
:   17-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6670


Data del document
:   05-08-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 d'agost de 2020, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions a entitats locals i entitats sense ànim de lucre per a la millora de les condicions d'accessibilitat al medi físic convocades per a l'exercici 2020. [2020/6670]  
Vistes les sol·licituds d'ajuda presentades per a la millora de les condicions d'accessibilitat al medi físic, resulten els següents  
  
Antecedents de fet  
Primer. D'acord amb la convocatòria pública establida conformement a l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), modificada per l'Ordre 3/2019, de 23 de juliol (DOGV 8600, 26.07.2019), i la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8723, 22.01.2020), per la qual es convoquen per a l'exercici 2020 les subvencions a entitats locals i entitats sense ànim de lucre per a la millora de les condicions d'accessibilitat al medi físic, s'han presentat 133 sol·licituds de subvenció amb aquesta finalitat, corresponents a les actuacions de millora de les condicions d'accessibilitat al medi físic, previstes en la resolució esmentada.  
  
Segon. De conformitat amb la Resolució de 12 de març de 2020, de la Vicepresidència i Conselleria d'Igualtat i Polítiques Inclusives (DOGV 8763, 16.03.2020), es dona publicitat als crèdits pressupostaris que financen les ajudes previstes en la present convocatòria per un import de 300.000,00 ?, amb càrrec a programa pressupostari 313.40, Diversitat funcional o discapacitat.  
  
Tercer. A la vista de la relació ordenada de sol·licitants amb la seua puntuació, la comissió d'avaluació ha elaborat la proposta de resolució de subvenció a entitats locals i entitats sense ànim de lucre per a la millora de les condicions d'accessibilitat al medi físic.  
  
Quart Aquesta proposta es realitza d'acord amb els criteris de determinació de la subvenció que estableixen l'Ordre 1/2016, de 20 de gener, modificada per l'Ordre 3/2019, de 23 de juliol, i la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives.  
  
Cinqué. Les entitats han aportat declaració responsable expressant el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que s'han complit o que no en tenen.  
  
Fonaments de dret  
I. És competent per a resoldre aquest procediment la Direcció General de Diversitat Funcional i Salut Mental, per delegació de la vicepresidenta i consellera d'Igualtat i Polítiques Inclusives, d'acord amb l'article 10.1 de l'Ordre 1/2016, de 20 de gener, modificada per l'Ordre 3/2019, de 23 de juliol, i l'apartat sisé, punt 4, de la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i el que s'estableix en els articles 1.b, 19 i concordants de la Llei 1/1998, de 5 de maig, d'accessibilitat i supressió de barreres arquitectòniques, urbanístiques i de comunicació, i en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, modificada per l'Ordre 3/2019, de 23 de juliol.  
III. La present subvenció es concedeix a l'empara del que es disposa en els articles 35 i 38 de l'esmentada Ordre 1/2016, de 20 de gener, modificada per l'Ordre 3/2019, de 23 de juliol (DOGV 8600, 26.07.2019), i en la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives.  
Vistos els preceptes legals esmentats, i altres de general aplicació, resolc:  
  
Primer  
Concedir les subvencions per a la millora de les condicions d'accessibilitat al medi físic a les entitats locals i entitats sense ànim de lucre que figuren en l'annex I de la present resolució i pels imports que s'indiquen en aquest annex.  
  
Segon  
Autoritzar i disposar crèdit a favor dels beneficiaris i pels imports que es detallen en l'annex I de la present resolució, amb càrrec a la línia de subvenció i aplicació pressupostària que s'hi detalla (expedient comptable RA núm. 2020.0.011668).  
  
Tercer  
Denegar les subvencions a les entitats locals i entitats sense ànim de lucre que figuren en l'annex II de la present resolució, pels motius que s'hi indiquen.  
  
Quart  
La concessió d'aquesta subvenció queda condicionada al compliment de les obligacions que amb caràcter general són aplicables als beneficiaris de subvencions públiques i les específiques que estableix l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, en el títol II, capítol VI, de subvencions per a la millora de les condicions d'accessibilitat al medi físic, modificada per l'Ordre 3/2019, de 23 de juliol.  
  
Cinqué  
El pagament de la subvenció concedida per a equipament s'efectuarà contra la presentació de factures expedides de forma legal. En el cas de les entitats locals, les factures seran substituïdes per certificat de l'interventor local en què consten les quantitats aplicades a l'objecte de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats han de trobar-se, almenys, en situació d'obligacions reconegudes i així haurà de fer-se constar en la certificació.  
Així mateix, constitueix un requisit per al pagament de la subvenció a entitats locals l'acreditació d'estar al corrent en el compliment de l'obligació de rendició de comptes anuals davant la Sindicatura de Comptes.  
En cas que la subvenció comporte la realització d'obres d'adaptació de platges urbanes, els pagaments s'efectuaran, sempre, contra certificació d'obra expedida per un tècnic competent d'acord amb les condicions de finançament establides i de conformitat amb el projecte presentat i la seua corresponent factura, de conformitat amb l'article 40 de l'Ordre 1/2016, de 20 de gener, modificada per l'Ordre 3/2019, de 23 de juliol, i l'apartat onzé de la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives. Per a les certificacions d'obra s'utilitzarà el model oficial, que apareix com a annex IV de l'esmentada resolució.  
  
  
Sisé  
El termini màxim de presentació de la justificació total de les subvencions per a equipament finalitzarà el dia 15 d'octubre de 2020 i per a les subvencions d'obres finalitzarà, en tot cas, el dia 16 de novembre de 2020.  
La justificació de la subvenció es realitzarà a través de l'aplicació telemàtica establida a aquest efecte i mitjançant la presentació de la documentació necessària per a acreditar la despesa realitzada, conforme s'estipula en l'apartat onzé i dotzé de la Resolució de 30 de desembre de 2019.  
  
Seté  
Serà procedent el reintegrament o la minoració de l'import de les ajudes concedides, amb reembossament de les quantitats percebudes i l'exigència dels interessos de demora des del moment del pagament de la subvenció, en cas d'incompliment de les obligacions i requisits que s'estableixen en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, modificada per l'Ordre 3/2019, de 23 de juliol, així com per les causes de reintegrament que estableix l'article 37 de la Llei 38/2003, de 17 de novembre, general de subvencions.  
  
Huité  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar un recurs potestatiu de reposició en el termini d'un mes comptat des de l'endemà de publicar-se en el Diari Oficial de la Generalitat Valenciana davant del mateix òrgan que ha dictat l'acte, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de publicar-se en el Diari Oficial de la Generalitat Valenciana conforme al que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 d'agost de 2020.- La directora general de Diversitat Funcional i Salut Mental (p. d. art. 10.1 O 1/2016, de 20 de gener, de la Vicepresidència i Conselleria d'Igualtat i Polítiques Inclusives; DOGV 7705, 26.01.2016): Elena Albert Roberto.